สอบถามหน่อยค่ะ พอดีว่าปกติเป็นคนเยอะ แต่นานๆทีจะกินจนอิ่มมากๆหรือพุงกางประมาณนั้นค่ะ เมื่แวันจันทร์กินส้มต่ำปกติเวลากินส้มตำจะกินข้าวคำน้ำคำเป็นมาตั้งแต่เด็กแล้วค่ะ พอครั้งนี้ตั้งแต่มื้อนั้นท้องอืดค่ะ จนวันนี้ยังไม่หายเลยค่ะ กินมื้อไหนก็ท้อฝอืด แล้วก็อิ่มเร็วกว่าปกติ กินได้น้อย กินนิดเดียวคือจุกแล้วครึ่งนึงของที่เคยกิน แต่หิวมากนะคะ รบกวนด้วยค่ะ
สวัสดีค่ะ อาการท้องอืด ทานแล้วอิ่มเร็ว กินไดน้อย จุกแน่น อาจเกิดจาก1.โรคกระเพาะอาหารอักเสบ จะทำให้มีอาการปวดบริเวณท้องส่วนบน อาจเป็นบริเวณลิ้นปี่ลงไปถึงเหนือสะดือหรือปวดค่อนไปทางด้านซ้าย อาจปวดแบบจุกแน่น หรือแสบร้อน และปวดร้าวทะลุไปหลังได้ นอกจากนี้อาจมีอาการท้องอืด อาหารไม่ย่อย อิ่มเร็ว เรอบ่อย คลื่นไส้ อาเจียน เป็นต้น2.โรคกรดไหลย้อน อาการจะคล้ายๆ กับกระเพาะอาหารอักเสบ แต่จะมีอาการแสบร้อนกลางอกหรือแน่นหน้าอกร่วมด้วย หรือมีน้ำรสเปรี้ยวหรือขมในคอ หรือเจ็บคอ ระคายเคืองคอ เป็นต้น3. มีนิ่วในถุงน้ำดี ซึ่งมักจะทำให้เกิดอาการปวดท้องบริเวณช่องท้องส่วนบน อาจเป็นบริเวณลิ้นปี่หรือค่อนไปทางด้านขวา อาการจะเกิดขึ้นแบบเฉียบพลัน ปวดนานแต่ละครั้งอย่างน้อย 30 นาทีถึงหลายๆชั่วโมง และมักมีอาการคลื่นไส้ อาเจียนร่วมด้วย อาการปวดมักเกิดขึ้นหลังจากทานอาหารมื้อหนัก หรืออาหารที่มีไขมันสูง นอกจากนี้อาจมีอาการอื่นๆ เช่น อาหารไม่ย่อย ท้องอืด ท้องเฟ้อ มีลมในกระเพาะอาหาร และอาจมีจุกเสียดบริเวณลิ้นปี่ด้วpในเบื้องต้น ควรเลือกทานอาหารเฉพาะอาหารที่ย่อยง่าย รสไม่จัด คือ ไม่เค็ม เปรี้ยวหรือเผ็ดไป ไม่ทานอาหารที่มีไขมันสูง เช่น อาหารทอดต่างๆ อาหารผัด ไม่ทานเนื้อสัตว์ปริมาณมากไป เพราะย่อยยาก ควรเคี้ยวช้าๆ ให้ละเอียด ไม่ทานและกลืนเร็ว ไม่ทานอาหารจนอิ่มเกินไป และไม่ควรดื่มน้ำคำข้าวคำ เพราะจะทำให้อิ่มเร็ว และการย่อยเกิดขึ้นได้ไม่ดี เพราะน้ำย่อยจะถูกเจือจาง ซึ่งก็จะทำให้เกิดท้องอืดตามมา และไม่ดื่มน้ำอัดลม อัดแก๊สต่างๆ รวมถึงชา กาแฟ โกโก้ แอลกอฮอล์ ไม่ควรทานอาหารก่อนนอนภายใน 2 ชั่วโมง ห้ามทานยาแก้ปวดในกลุ่ม NSAIDs เช่น แก้ปวดเมื่อย ปวดข้อ ปวดประจำเดือน เป็นต้นหากอาการยังไม่บรรเทา อาจทานยาที่ช่วยยับยั้งการหลั่งกรด เช่น แรนิทิดีน (ranitidine) ยาโอเมพราโซล (omeprazole) เป็นต้น ยาที่ช่วยลดอาการท้องอืด และช่วยย่อย เช่น ไซเมทิโคน (simethicone), เอ็ม คาร์มิเนทิฟ (M. Carminative) มาเจสโต (magesto-F) เป็นต้นหากได้ปฏิบัติตัวดังกล่าวแล้ว และทานยาแล้ว อาการยังไม่ดีขึ้น หรือรุนแรงขึ้น ก็ควรไปพบแพทย์ค่ะ